bavarian-nlp/barwiki-20250901 huggingface dataset:
Toatuam

Da Toatuam eahebt se iwa oda aa nem oam Toa vo ana greßan Olog.
Meist is a Tei vo ana middloitalichn Bfestigungsolog. Des ko a Stodbfestigung, a Festung oda a Buagolog sei. Dementsprechnd werd'a donn Stodtoatuam, Festungstoatuam oda Buagtoatuam gnennt. Da Toatuam ko aa ois Zwinlingstuam beidseitig vo ana Toaolog stenga. Aa bei da Gstoitung neizeidlicha Gebaidekomplexe wean Toatiam symboihoft ois Haptzuagong eihgsetzt.
State university system

A state university system is a vo am Bundesstoot vo de Vaoanigte Stootn trogna Vabund vo stootliche Universitetn. Jeda US-Bundesstoot hod mindestns a soichans System. A "state university system" hod a oagne Rechtspersenlichkeit mid zentroia Vawoitung. Oagne "state university systems" hom meah ois oan Campus, vo dene jeda noch außn jeweis ois oagnständige Universitet aftritt.
De "state university systems" buidn nem de effntlichn Colleges de stootliche Houchschuilandschoft in de USA. Se wean in groußn Tein vo de jeweijign Bundesstootn trong. De Häh vo da finanziejn Untastitzung is vo Bundesstoot zu Bundesstoot vaschiedn. Zui vo da stootlichn Untastitzung is's, de Studiengebiahn niedrig z hoitn, um weitn Tein vo da Bevejkarung a Studium on ana Universitet z eameglichn. Do se in de letztn Joarn imma meah Amerikana fia a Studium entscheidn, steing de Studiengebiahn jedoch stoak o.
Târnava Mare

De Târnava Mare (dt: "die Grouße Kokel", friaha aa: "da Grouße Kokel", ) is a (mid da Târnava) 249 Kilometa longa Nemfluss vom Mureș in Simbiagn (Rumänien). Se entspringt im Gurghiu-Gebiag (Ostkarpatn) in ana Häh vo iwa'm Meearesspiagl und vaoanigt se bei Blaj (Blasendorf) mid da Târnava Mică (Kloane Kokel) zua Târnava (Kokel).
Târnava Mică

De Târnava Mică [] (, friaha aa "da Kloane Kokel," ) is a 191 Kilometa longa Quejfluss vo da Târnava in Simbiagn. Ea entspringt im Gurghiu-Gebiag bei 1190 Meta und vaoanigt se bei Blaj ("Blasendorf") mid da Târnava Mare ("Grouße Kokel") zua Târnava. Da Fluss hod (mid da Târnava) a Läng vo 220 Kilometa.
Kathederbliah

A Kathederbliah (dt.: Kathederblüte) is a bsundane Form vo da Stijbliah, a Bezeichnung fia unobsichtli komische Aißerunga vo Leahra (bnennt noch'm Katheder). Weng da Fuij und Originoiitet vo sei Vasprecha guit Johann Georg August Galletti ois Voda vo de Kathederbliah.
De Kathederbliah vom Brixna Gymnasiajleahra Alfons Quellacasa (1843–1913) hom duach' s „Gullibuach“ vom Franz Junger Bekonntheit ealongt.
Maldon (District)

Maldon is a District in da Grofschoft Essex in England. Ea umfossd: de Hoibinsl Dengie und's Gebiet neadli vom Fluss Blackwater. Da Vawoitungssiez is Maldon, de nexdgressan Orte san: Burnham-on-Crouch und Southminster.
Da District is om 1. Aprui 1974 buidd worn und is aus da Fusion van Municipal Borough Maldon entstondn, van Urban District Burnham-on-Crouch und van Rural District Maldon.
Kanton Riom

Da Kanton Riom is a Untagliedarung vom Arrondissement Riom im Département Puy-de-Dôme in da Region Auvergne-Rhône-Alpes in Frankreich. 
Gmoana.
Zum Kanton ghean de foingdn 5 Gmoana:
Vaendarunga im Gmoabstond seit da landesweitn Neioadnung vo de Kantone.
2016: Fusion "Cellule" und "La Moutade" → Chambaron-sur-Morge
Careggi

Careggi is a Stodtei im Noadn vo Florenz. Namasgemd woa de Villa Medici vo Careggi, in dea unta ondam Cosimo il Vecchio und Lorenzo il Magnifico gstorm san.
Heit wead a großa Tei vo Careggi duach de Klinikn vo da Universitet Florenz eihgnumma. Aa de Villa vo de Medici wead vo da Klinikvawoitung gnutzd.
Southminster

Southminster is a Stod und a Vawoitungseihheit im District Maldon in da Grofschoft Essex, England. Southminster is 25,7 km vo Chelmsford entfeand. Im Joar 2011 hod's a Bevejkarung vo 4272 ghod. Southminster is 1086 im "Domesday Book" ois "Sudmunstra" eawähnd worn.
Gouvernement Homs

Homs () is oans vo de 14 syrischn Gouvernements und liegd im Zentrum van Land. Af ana Fläch vo 42.223 km² lem uma 1.763.000 Eihwohna (Schezung 2010). Haptstod van Gouvernement is Homs.
Distrikte.
As Gouvernement is in siem Distrikte ("Mintaqa") untateid:
Muratpaşa

Muratpaşa is a Landkroas vo da tiakischn Provinz Antalya und gleichzeidig a Beziak vo da Büyükşehir belediyesi Antalya. Da Landkroas liegt im Sidn vo da Provinzhaptstod und grenzt im Westn on Konyaaltı, im Ostn on Aksu, im Noadn on Kepez und im Sidn ons Middlmeea. Im Joar 2015 hod da Landkroas 477.290 Eihwohna ghod.
Kepez (Antalya)

Kepez is a Landkroas vo da tiakischn Provinz Antalya und gleichzeidig a Beziak vo da Büyükşehir belediyesi Antalya. Da Landkroas liegt im Noadwestn vo da Provinzhaptstod und grenzt im Westn on Döşemealtı und Konyaaltı, im Sidn on Muratpaşa und im Ostn on Aksu. Im Joar 2015 hod da Landkroas 497.242 Eihwohna ghod. Seit ana Gebietsrefoam ist de Gmoa mid'm Landkroas flächn- und eihwohnamäßig identisch.
Sielhaut

Sielhaut is a Biofuim, dea in Innenflächn vo Entwassarungssystemen (z. B. Kanalisazion) entstähd. Sielhaut bstähd zan iwawiengdn Tei aus douda und lemda Biomasse sowia aus anorganischn Bstondtein.
Zum Bstimma vo Schodstoffeihleitan in's Obwossasystem ko de Sielhautanalyse gnutzd wean.
Dozua wean on vaschiedne Stejn Probm vo da Sielhaut gnumma und untasuachd. 
Ruckständ vo im Obwossa voahondne Stoffe san in Probm vo da Sielhaut nochweisboa. Direkd untahoib vo da Eihleitungsstej is de Konzentrazion van betreffndn Stoff im Vagleich vo de vaschiednen Probm am häxdn.
Literatua.
Joachim Kintrup, Gerold Wünsch: "Multielementanalytik der Sielhaut". KA - Wasserwirtschaft, Abwasser, Abfall 48(8), S. 1068 - 1073 (2001)
Spišská Stará Ves

Spišská Stará Ves (dt.: Altdorf oda Altendorf, ungarisch: Szepesófalu, poinisch: Spiska Wies, Latein: "Antiqua Villa") is a Stod in da Ostslowakei.
Se is 1272 zum easchtn Moi schriftli eawähnt worn und gliedat se in de Tei Lysá nad Dunajcom (1992 eihgmoant, „Kahlenberg“) sowia Spišská Stará Ves.
Paretschtscha

Paretschtscha (, poinisch: Porzecze, litauisch: Pariečė) is a Ort noadestli vo Hrodna in da Hrodsenskaja Woblasz im Rajon Hrodna im Westn vo Weißrussland und liegt on da Grenz zu Litaun. Seit Ofong vom 20. Joarhundad gibt's a katholische Kiach, a 1901 baute orthodoxe Kiach und an Friedhof, wo de Opfa vom Easchtn Wejdkriag bstottet worn san. Zwischn m Easchtn und Zwoatn Wejdkriag hod Porzecze zu Poin ghead.
Kroas Caneggio

Da Kroas Caneggio (dt.: Kreis Caneggio) buidd zamm mid de Kroas: Balerna, Mendrisio, Riva San Vitale und Stabio an Beziak Mendrisio vom Kanton Tessin in da Schweiz. Da Siez vom Kroasamt is in Breggia.
Geografie.
As Gebiet vom Kroas Caneggio eastreckd se af da estlichn Hejftn vom Valle di Muggio, wejchs vo da Breggia duachflossn wead. Da sidliche Tei vom Kroas ghead zua Agglomarazion vo Chiasso.
Gmoana.
Da Kroas sezd se aus de foingdn Gmoana zamm:
Kroas Balerna

Da Kroas Balerna (dt.: Kreis Balerna) buidd zamm mid de Kroas: Caneggio, Mendrisio, Riva San Vitale und Stabio an Beziak Mendrisio van Kanton Tessin in da Schweiz. Da Siez vom Kroasamt is in Balerna.
Gmoana.
Da Kroas setzd se aus foingdn Gmoana zamm:
Kroas Mendrisio

Da Kroas Mendrisio (dt.: Kreis Mendrisio) buidd zamm mid de Kroas: Balerna, Caneggio, Riva San Vitale und Stabio an Beziak Mendrisio vom Kanton Tessin in da Schweiz. Da Siez vom Kroasamt is in Mendrisio.
Gmoana.
Da Kroas sezd se aus foingdn Gmoana zamm:
Duach de Eihgmoanung vo Ligornetto noch Mendrisio is mid Wiakung vom 14. Aprui 2013 Ligornetto Tei vom Kroas Mendrisio worn, dessn Gebiet doduach um's Gebiet vo Mendrisio eaweitad worn is.
Kroas Riva San Vitale

Da Kroas Riva San Vitale (dt.: Kreis Riva San Vitale) buidd zamm mid de Kroas: Balerna, Caneggio, Mendrisio und Stabio an Beziak Mendrisio van Kanton Tessin in da Schweiz. Da Siez vom Kroasamt is in Riva San Vitale.
Gmoana.
Da Kroas setzd se aus foingdn Gmoana zamm:
Kroas Stabio

Da Kroas Stabio (dt.: Kreis Stabio) buidd zamm mid de Kroas: Balerna, Caneggio, Mendrisio und Riva San Vitale an Beziak Mendrisio vom Kanton Tessin in da Schweiz. Da Siez vom Kroasamt is in Stabio.
Gmoana.
Da Kroas sezd se aus foingdn Gmoana zamm:
Bis zan 13. Aprui 2013 hod aa de ehemolige Gmoa Ligornetto zum Kroas Stabio ghead. Duach de Eihgmoanung vo Ligornetto noch Mendrisio ghead's friahare Gmoagebiet vo Ligornetto seit'm 14. Aprui zum Kroas Mendrisio.
Region Bernina

De Region Bernina is a Vawoitungseihheit vom Kanton Graubünden in da Schweiz, de duach de Gebietsrefoam af'n 1. Jenna 2016 entstondn is.
De Region Bernina umfosst's Puschlav und is mid'm bis zum 31. Dezemba 2015 bstehndn Beziak Bernina identisch. Olladings san de Kroas Brusio und Poschiavo af'n 31. Dezemba 2015 afglest.
Eihteijung.
Zua Region Bernina ghean foingnde Gmoana:
Woihgreis See-Gaster

Da Woihkroas Sää-Gaster (dt.: Wahlkreis See-Gaster) is a Untaeihheit van Kanton St. Gallen in da Schweiz, de noch da neien Kantonsvafossung van 10. Juni 2001 buidd worn is.
Iwasicht.
Da Woihkroas bstähd seit'm 1. Jenna 2003 aus de zwoa friahan Beziak Sää und Gaster.
Ea umfossd foingde Gmoana:
Powiat Ząbkowicki

Da Powiat Ząbkowicki is a Powiat ("Landkroas") in da poinischn Woiwodschoft Niedaschlesien mid da Kroasstod Ząbkowice Śląskie. Da Kroas hod a Fläch vo 802 km², af dena 68.575 Eihwohna lem (Stond: 2009).
Gmoana.
Da Powiat umfosst siem Gmoana, dovo
via Stod- und Landgmoana:
und drei Landgmoana:
Beziak Thierstein

Da Beziak Thierstein (dt.: Bezirk Thierstein) im Kanton Solothurn is da ländlichare, konseavativare Tei vom Schwarzbubenland in da Region Basel. Ea ghead zua Amtei Dorneck-Thierstein. Haptort is Breitenbach.
 "In Goid af greanan Dreiberg, schreitnde (af jedm Beag a Fuaß), roude Hindin mid gsträusstn Oahrn"
Provinz Brindisi

De Provinz Brindisi (ital.: "Provincia di Brindisi") is a italienische Provinz vo da Region Apulien. Haptstod is Brindisi. Se is im Joar 1927 ois Obspoitung vo da oidn Provinz "Terra d´Otranto" grindt worn, de scho seit'm Kinireich Sizilien existiat hod. 
Se hod Eihwohna (Stond: ) in 20 Gmoana af ana Fläch vo 1839,46 km².
Ekologie

Ekologie is as Zammaspui vo Organismen mid eanara Umwejt, af oin Ebanan, im gloan und im großn.
Ekologie (dt. "Ökologie", engl. "ecology") is im engan, uaspringlichn Sinn a Teigebiet vo da Biologie. Se befosst si mid da Wexlwiakung vo Lebewesn untarananda und mid da Umwejd. Im weidan, heitign Sinn is Ekologie a Synonym fia Umwejd, Umwejdschutz und nochhoitigs Wiatschoftn.
Teidisziplina vo da Ekologie.
"A kloane Auswoi:"
Ökologie

 &lt;ns&gt;0&lt;/ns&gt;
 &lt;revision&gt;
 &lt;timestamp&gt;2017-05-08T09:27:30Z&lt;/timestamp&gt;
 &lt;contributor&gt;
 &lt;username&gt;Joe Watzmo&lt;/username&gt;
 &lt;/contributor&gt;
 &lt;comment&gt;Weidaloatung noch Ekologie is erstäid worn&lt;/comment&gt;
 &lt;origin&gt;642336&lt;/origin&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Saint-Martin-de-Lansuscle

 
Saint-Martin-de-Lansuscle is a franzesische Gmoa mid Eihwohna (Stond: ) im Département Lozère in da Region Okzitanien.
Geografie.
As Beagdoaf Saint-Martin-de-Lansuscle liegd in de Cevennen im sidlichn Zentroimassiv zwischn Florac und Alès. Af'm Gebiet vo da Gmoa entspringd da Gardon.
Gschlacht

A Gschlacht oda Sippm (dt. "Geschlecht", engl. "lineage") is im Sinn vo da Ahnlfoaschung (Genealogie) a Grubbn vo Leit, de wo iwa Bluadsvawandtschoft vo oan gmoasama Stammvodan oda oana Stammmuada owstamma und en sejm Nam drong. Des is aa de uaspringlige Bedeitung vo Gschlacht, olle andan Bedeitunga san eascht spoda dozuakema. Ob da Stammvoda oda de Stammmuada da Ausgang san, is vo Kuitua za Kuitua vaschiedn.
Etymologie.
As Woat "Geschlacht" is ois Sammebegriff (Kollektivum) ausn oidhochboarischn Verb fia "schlong" heakema.
Surrey Satellite Technology

De Firma Surrey Satellite Technology Ltd (SSTL) in Guildford (Surrey, England) baut Kloasatellitn.
Se is 1985 grindt worn, um Eagebnisse zua Satellitnfoaschung vo da University of Surrey, de aa 80 % vom Untanehmen hoit, kommerziej zu vamoaktn. Unta ondam hod se fia Galileo an Testsatellitn GIOVE-A entwicklt, dea om 28. Dezemba 2005 in's Univeasum gschossn worn is. Surrey bschäftigt uma 240 Midoabata und hod'n Umsotz vo uma 35 Milliona Eiro. 
As bekonnteste Produkt is de vo meahran Stootn gmoasom betriemne Disaster Monitoring Constellation, a Vabund vo Eadbeobochtungssatellitn.
Columbus, Indiana

Columbus is a Stod im Zentrum vom US-Bundesstoot Indiana und liegt uma 60 km sidli vo da Stootshaptstod Indianapolis. Se ghead zum Bartholomew County und is dessn County Seat. De Stod hod a Fläch vo 68,3 km² und 44.061 Eihwohna .
Eihwohnaentwicklung.
¹ 
Wiatschoft und Infrastruktua.
Columbus is da Haptsitz vo Cummins, am Haptoabatgeba vo da Region.
Da U.S. Highway 31 duachqueat's Stodgebiet in Noad-Sid-Richtung. Beinoh parallej valafft westli vo da Innenstod vo da Interstate 65. Beide vabindn Columbus mdt de Groußstädt Indianapolis und Louisville.
Nugaal (Region)

Nugaal (aa Nogal gschriem; ) is a Region in Zentralsomalia und Tei vom faktisch autonoma, international ned oeakonntn Puntland. Iah Haptstod is Garoowe.
A weitane Stod is Eyl. De sidliche Nochboaregion hoaßt Mudug, neadli vo Nugaal liegt Bari und westli liegt Sool, des wos friaha Tei vo Nugaal woa. Im Sidwestn grenzt Nugaal on Ethiopien und im Ostn liegt da Indische Ozean. De Gstod vo Nugaal woa vom Tsunami om 26. Septemba 2004 betroffn.
Sein Nam hod Nugaal vom Fluss Nugaal bzw. Nogal, in dessn Toi (Nugaal-Toi oda Nogal-Toi) de Region liegt.
Mudug

Mudug (arabisch: مدق, Muduq) is a Region in Zentral-Somalia. Iah Noadn und Westn is Tei vom international ned oeakonntn Puntland, da sidliche Tei werd vo Galmudug beosprucht.
De Haptstod vo Mudug is Gaalkacyo. Zwoa weitane wichtige Städt in dera Region san Goldogob und de Gstodstod Hobyo. Diese Region grenzt im Sidn on de Nochboaregion Galguduud und im Noadn on Nugaal. Im Westn liegt Ethiopien und im Ostn is da Indische Ozean.
De Bewohna vo Mudug ghean haptsächli de Somali-Clans vo de Hawiye und Darod o.
Garbahaarrey

Garbahaarrey (aa: Garbahaarreey, Garbaharey oda Garba Harre gschriem) is a Stod im Sidn vo Somalia und Haptstod vo da Region Gedo.
Geografie.
Garbahaarrey liegt unweit vo de Grenzn zu Kenia und Ethiopien, westli vom Fluss Jubba.
Bevejkarung.
De uma 12.000 Eihwohna ghean haptsächli'm Marehan-Subclan vo de Darod o, zu dem aa da friahane somalische President und Diktatoa Siad Barre ghead hod.
Barre sejbst hod ogem, dass er 1919 in Garbahaarrey geboan worn is. Odan Ogom z'foig is'a aber in Shilabo im ethiopischn Ogaden geboan und hod spada Garbahaarrey ogem, um an Postn in da Kolonialvawoitung vo Italienisch-Somaliland z kriagn. Noch seim Doud 1995 is'a do eigrom worn.
Shire-Houchland

As Shire Houchland (dt.: Shire-Hochland) is a gstreckta, uma 130 km longa Gebiagszug entlong vom Shire-Fluss vo Bangula im Sidn bis Liwonde im Noadn. Im Wesntlichn is's a longe Houchebene af uma 900 m Häh, aus dea vo Sidn noch Noadn Beag wia da Thyolo , da Soche , da Ndirande , da Chiradzulu und's Zomba-Platoo mid iwa rong.
Weng seim gmäßigtn Klima (vagleichboa mid Noaditalien) und de Monsunniedaschläg, de de meistn Quejn vom Shire-Houchland gonzjeahrig sprudln lossn, woa da friahra nohezua unbewohnte Gebiagsrickn bei Britn seah beliabt, de duat mid'm Obau vo Tee, Hoiz, Droad boid a intensive Plantaschnwiatschoft betriem ham. Ned vo ungfeah liegt's wiatschoftliche Zentrum vo Malawi, Blantyre, duat.
Touristisch is nem Blantyre des Zomba-Platoo iwa da gleichnamign Stod intressant, wo ma iwa weite Grosflächn und duach dichte Wäjda wondan ko. Da steile Obfoi in's Toi vom Shire ealaubt an Panoramablick. Wia da Mulanje is's a beliabts Ausflugszui.
Las Anod

Las Anod oda Lasanod (somalische Schreibweis: Laascaanood) is a Stod im Noadn vo Somalia mid Brechnunga zufoig 47.700 Eihwohna. Se is Haptstod vo da Region Sool, de sowoi vom de facto unobhängingSomaliland ois aa vo de autonoma Teistootn Puntland und "Khaatumo" beospruchd wead.
Midhuif vo de Gejdiwaweisunga vo im Auslond lemdn Somalian hod Las Anod, wia ondane Städt in Noadsomalia, (wieda-)afbaud wean kenna, es san Schuin und Kronknhaisa baud worn.
Seit 2003 woa Las Anod unta da Kontroj vo Puntland. Im Oktoba 2007 hod Somaliland de Stod noch schwean Kämpf wieda eaobad, wobei uma 20.000 Menschn vatriem worn san. Beim oschliaßndn Bsuach vo somaliländischn Ministan is's zu Protestn vo Tein vo da Bevejkarung kemma. Es gibd Bstrebunga in Puntland, Las Anod wiedarum zruckz'eaoban.
Deazeid (Quej vom 13. August 2011) bfindd se in Las Anod a Stitzpunkt vo de Streitkräft vo Somaliland.
Maine State Treasurer

Da Maine State Treasurer ghead zu de konstitutionejn Ämta vom Stoot Maine.
Greglt werd's duach'n Artikl V Tei III vo da Vafossung vo Maine. Da Treasurer werd zu Beginn vo da easchtn Sitzung vo da neien Maine Legislature fia a Omtszeid vo zwoa Joar, zamm mid de ondan Vafossungsämta vo Maine gwejt. De Omtszeid is af via afanondafoingde Omtszeidn begrenzt. Zu de Afgom vo Treasurers ghean de Finanzdienstleistunga fia olle stootlichn Stejn, de Ausgob vo Oleihn und de Vawoitung vo de Schuidn vom Stoot. Außadem de Vawoahrung vo herrnlosn Guitan, 
um se on iahn rechtmäßing Eingtima zruckz'gem. Da Treasurer is vo Omts weng Mitglied in meahran stootlichn Beheadn und Agentuan.
Woatoart

A Woatoart, aa Woatklass oda Sprochtei (lat. "pars orationis", Mehrzahl "partes orationis", "Tei vo da Red"; dt. "Wortart / Sprachteil", engl. "part of speech / POS") is a Kategorie vo lexikalischn Items bzw. Oaheidn vo ana Sproch, de wo ähnliche grammatische Oangschoftn hom. Woartoartn kina si im Sotzafbau (Syntax) ähnlich vahoidn, se kina a ähnliche Foam (Morphologie) hom oda a ähnliche Bedeitung (Semantik).
De Woatoartn muass ma vo da Sotzfunktion (syntaktische Funktion) vo an Woat untascheidn, ois do san: Subjekt, Objekt, Adverbial, Attribut usw.
Elektrische Kapazität

De elektrische Kapazität C is des Lodungsspeichavemegn bezogn auf de aunglegte Spaunnung. De Eiheit vo da elektrischn Kapazität is des Farad. [C] = F.
formula_1
mit:
A proktische Aunwendung vo da Kapazität is in an Kondensatoa, des is nix aundas wia zwoa voranaund isoliate leitande Keapa. Aun beidn Leitan is a gwisse Lodung vuahaundn, +Q auf oan und -Q aum aundan, drum fliaßt do a elektrischa Fluss. 
Waunst auf an positiav glodnan Keapa a weidare positiave Lodung draufkriagn wüsd, brauchst daun a kloanare Spaunnung, waunst a an negatiav glodanan Keapa dane'm hosd. Des is deswegn so, wäu waunst auf an Keapa a positiave Lodung auffegibst, nocha is duatn a elektrisches Fööd, drum kaunst nua schwaa a weidare positiave Lodung auf diesn Keapa kriagn. Owa waunst aa no an negatiavn in da Nächn hosd, daun wiakt se des aa aufs positiave elektrische Fööd aus, des wiad daduach schwächa. Oiso kaunst sogn, a Keapa hod daun a hechare Kapazität (des hoaßt, dassd meah Lodung auffebringst), waun a entgegngsetzt glodana Keapa danebm is.
Kondensatoa

A Kondensatoa (dt. "Kondensator") is a elektrischs Bauelement, des wos bei an Gleichstraumkroas elektrische Lodung in an elektrischn Fööd speichan kau. De Lodung, de wos bei ana gwissn Spaunnung gspeichat wean kau, des is de elektrische Kapazität. Beim Wechslstraum wiakt a wiara Widastaund.
A Kondensatoa ís nix aundas ois wia zwoa leitfähige Flächn, zan Beispü Metoiplottn oda -folien, mit an Dielektrikum dazwischn, des is a Materiäu, wos koan Straum leit'. Dassd Plotz spoast, san de bei suichn Kondensatoan iblichaweis aufgruit. 
Funktionsweis.
Waunst a Gleichspaunnung aulegst, nocha hebt a elektrischa Straum zan fliaßn au, dea wos de Elektrodn gegnpolig auflädt, sodassd im Kondensatoa a Spaunnung eine kriagst. Zwischn de Elektrodn entsteht propoationäu dazua a elektrischs Fööd. Des geht so laung, und zwoa exponentiöö, bis de Spaunnung zwischn de Elektrodn vom Kondensatoa gleich wia de auliagende Spaunnung is, nocha fliaßt koa Straum meah. 
Waunst de Spaunnungsquöön wecka nimmst, bleibm de Lodungan eahoidn und de Spaunnung konstaunt. Des hoaßt, de Lodung bleibt im Kondensatoa gspeichat. Waunst an Vabraucha auschliaßt, geht de Föödstärkn vom Kondensatoa wieda zruck und drum aa de Spaunnung im Kondensatoa. 
Im Vagleich zua ana Batterie oda an Akku kaunst in an Kondensatoa nua gringe Lodungsmengan speichan.
Berechnung vo da Kapazität vo an Kondensatoa.
De Kapazität hängt oh vo da Flächn vo de Elektrodn, ihm Ohstaund vo de Elektrodn zuaranaund (des entspricht da Dickn vom Dielektrikum) und ihm Materiäu vom Dielektrikum. Waunst de Fuaml vo da Föödstärkn umfuamst, nocha kummst auf:
formula_1
mit:
Serien- und Parallööschoitung vo Kondensatoan.
Parallööschoitung.
Bei Kondensatoan is genau umkeaht ois wia bei de Widaständ, des hoaßt, bei parallöö gschoitanan Kondensatoan brauchst de Kapazitätn nua zaumzöhn.
formula_2
formula_3
Serienschoitung.
Bei in Reihe gschoitanan Kondensatoan wean de Reziptokweate vo de Kapazitätn zaumaddiat und davau no amoi da Keahweat gnumma.
formula_4
formula_5
Des Gaunze kaunst aa fiaran kapazitiavn Spaunnungstäula auwendn, wäu de Spaunnungan propoationäu zua de Kapazitätn ohfoin.
Lodevuagäng.
Nochm Einschoitn vom Straum lädt se de Spaunnung im Kondensatoa noch da Exponentiäufunktiaun auf, dobei is τ de Zeidkonstauntn. Da Straum wiad dobei exponentiöö ohnehma.
 formula_6 und
 formula_7
Beim Entlodn geht des Gaunze in'd aundre Richtung:
 formula_8 sowia
 formula_9
Waunst da ausrechnan wüsd, wia laung des dauat, muasst de Zeidkonstauntn τ wissn. De kriagst, indemst ois easchtas ihn Kondensatoa gedaunkli ausm Schoitkroas entfeanst, a Spaunnungsquöön duach an Kuazschluss easetzn duasd bzw. a Straumquöön duach an Leerlauf und daun aun de Klemman vom Kondensatoa ihn Widastaund misst. Den Widastaund, wosd ausse kriagt hosd, muasst no mit da Kapazität vom Kondensatoa muitiplizian.
formula_10
mit:
-metrie

As Suffix -metrie (vo oidgriachisch: τὸ "μέτρον" – as Moß) bedeit weatli, doss ebbs gmessn wead. Beispui Symmetrie: Do fäjt des Moß vo de zu vagleichndn Objekttei zamm ("syn"), de Tei san dohea symmetrisch, oiso (weatli iwasetzt): „zammmessnd“ oda gleich long.
Beispui.
Z.
Obgleit dovo san vui Messgeräte oda Beruafe je noch da Thematik mid da Endung -meta vaseng, z. B. Geometa vo Geometrie oda Thermometa von Thermometrie.
Verb

A Verb, a Doawoat oda Zeidwoat (lat.: "verbum temporale" "zeitligs Woat" oda kuaz: "verbum", "Woat"), is a Woatoart, de wo a Handlung (redn, geh, laffa ...) ausdruggd. In an Haffa Sprochn kinnan Verbn flektiad wean; voa oim noch da Peason und da Zeid (Gengwoart, Vagongaheit, Zuakumft ...).